“Modimolle-monster”: nog twee verdagtes verskyn in die hofJohan Kotze, 'n verdagte in die "Modimolle-monster"-hofsaak. Foto verskaf deur die SAPD Na verwagting sal die saak tot 10 Februarie uitgestel word en sal dan gesamentlik met Johan Kotze, ŉ verdagte in die saak, en nog ŉ verdagte se hofsaak aangehoor word, het lt.kol. Ronel Otto gesê. Die twee mans is onderskeidelik Vrydag en Saterdag aangekeer, het sy gesê. Kotze het na bewering drie mans, wat glo sy werkers was, op 3 Januarie in sy huis in Modimolle met ŉ geweer gedwing om sy vervreemde vrou beurtelings te verkrag en haar liggaam te skend. Kotze het vermoedelik ook sy stiefseun doodgeskiet.